אסתר שטרייט-וורצל

**אסתר שְטְרייט-וורְצֶל** (25 ביולי 1932, כ"א בתמוז ה'תרצ"ב – 7 בדצמבר 2013, ה' בטבת ה'תשע"ד) הייתה סופרת ישראלית, מורה במקצועה, שכתבה בעיקר לבני נוער.

## ביוגרפיה
שטרייט-וורצל נולדה בשנת 1932 במושבה פתח תקווה, לסופר והמחנך שלום שטרייט. בגיל 12 פרסמה את סיפורה הראשון תחת שם העט "צבי הדס". ב-1949 סיימה את לימודיה בגימנסיה אחד העם אותה ייסד אביה, והחלה ללמוד באוניברסיטה העברית בירושלים.

בשנת 1952, לאחר שסיימה לימודי תואר ראשון בספרות ובפסיכולוגיה, החלה ללמד בגימנסיה שבה למדה. בהמשך דרכה הייתה מורה בבית הספר החקלאי כנות שליד גדרה, ובשנת 1958 בבית הספר תיכון ברנר בפתח תקווה, שם לימדה עד פרישתה.

בשנת 1954 נישאה לד"ר מרדכי וורצל קרדיולוג וחוקר סיפורי ש"י עגנון, ונולדו להם שלושה ילדים.

בשנת 1955, בגיל 23, החלה קריירה ספרותית שכללה פרסום סיפורים וכן רשימות בנושא חינוך. בשנת 1962 ראה אור ספרה הראשון, "מן המצר". בשנת 1969 סיימה בהצטיינות תואר שני בספרות ובתנ"ך. בשנת 1982 זכתה בפרס זאב על ספרה "אליפים".
בשנת 1987 פרשה לגמלאות ממקצוע ההוראה, לטובת כתיבה ומפגשים עם קוראים.
בשנת 2001 הוציאה לאור את הספר מ"אורי עד אדי", שהוא מעין אוטוביוגרפיה שלה ושל יצירותיה. ב-2008 הוציאה את הספר "קיץ כתום", רומן המספר על פינוי גוש קטיף, ונוקט עמדה המתנגדת לתוכנית ההתנתקות ותומכת במתנחלים. שטרייט-וורצל אמרה שהיא התנגדה להתנתקות ותומכת בימין הציוני-לאומי. באותה שנה הוענק לה תואר יקירת העיר פתח תקווה.

אסתר שטרייט-וורצל נפטרה ב-7 בדצמבר 2013 בגיל 81, ונקברה בבית הקברות סגולה בפתח תקווה.

בשנת 2017 הונצחה על ידי קריאת ספרייה ציבורית בשם ספרה "אליפים", בכפר גנים ג' בפתח תקווה.

ארכיונה שמור בארכיון לתולדות פתח תקווה ע"ש עודד ירקוני.

## יצירתה

ספריה של שטרייט-וורצל מכוונים בעיקר לבני הנוער ולילדים, ומסופרים לרוב על רקע ההיסטוריה של המדינה, הקמתה, מלחמות ישראל והשואה. ספרים נוספים שלה מסופרים על רקע הווי חיי הנוער והילדים בישראל, כפי שהיא תופסת אותו.

רבים מהספרים מתוארים מנקודת מבטם של בני-נוער, ואף על פי שמרבית מהתקופות המתוארות בספריה שייכות לזמנים עברו, כמעט בכל ספר ניתן למצוא תחושות ורגשות הרלוונטיים לכל מתבגר או מתבגרת באשר הם: אהבה ראשונה, קשיים חברתיים, מתחים בין בנים ובנות, קשר בין הורי ועוד. לדוגמה, בספר אליפים מתבטאת במיוחד המתיחות שבין קבוצת הנוער הבוגרת בבית הספר החקלאי, ובין קבוצת הנוער החדשה שאינה בקיאה בקודים החברתיים שמקובלים בו.

על כתיבתה העידה:

בשנת 2011 יצאה סדרת טלוויזיה בערוץ הילדים המבוססת על ספרה המצליח "אליפים".

### ספרים לילדים
* **הבובה מהבית הקטן** (מ' ניומן, 1964) 
* **שנה טובה לדנה** (מסדה, 1964) 
* **צ'ירי בירי מארץ צ'יריבום** (עמיחי, 1991) 

### ספרים לנוער
* **[[מן המצר]]** (חידוש, 1962) 
* **[[נערי המחתרת (ספר)|נערי המחתרת]]** (מסדה, 1969)  בספר זה מתוארים קורותיהם של יוחי, גיבור הספר, וחבריו ששירתו במחתרת של ההגנה למרות גילם הצעיר. הספר מגולל את כל קורותיהם מההשבעה והאימונים ועד הדבקת עלונים ומעצרים. הספר יצא במהדורה מחודשת בשנת 1991 בהוצאת "עמיחי".
* **[[הבריחה (ספר)|הבריחה]]** (מסדה, 1973) 
* **[[אורי (ספר)|אוּרי]]** (עמיחי, 1976) 
* **[[הרפתקה באילת]]** (עמיחי, 1978) 
* **[[אליפים (ספר)|אליפים]]** (עמיחי, 1982) – זכה בפרס זאב לספרות ילדים ונוער; ב-2010 עובד לסדרת טלוויזיה באותו השם. 
* **[[בן הערובה]]** (עמיחי, 1987)  – הספר מספר על שלושה אנשים: בועז – נער ישראלי שנסע ללמוד אנגלית באנגליה בחופשת הקיץ ונחטף על ידי מחבלים; פרנץ יוזף – יהודי שילדותו עברה עליו בשואה ובגיל מתקדם היגר לגרמניה נשא אשה גרמנייה והמציא מסג חדש שהפך אותו למיליונר; ויוסי – מרגל ישראלי המחופש לראפיק מחבל בפת"ח.
* **[[מכתבים לצופיה]]** (עמיחי, 1987) 
* **[[בני דניאל]]** (עמיחי, 1989) 
* **[[שחר (ספר)|שחר]]** (עמיחי, 1990) 
* **אוסטרלים / אנה** (עמיחי, 1990) 
* **[[נערי המחתרת (ספר)|נערי המחתרת]]** (עמיחי, 1993)
* **תפילת הנזיר** (עמיחי, 1994) 
* **שבעת המנעולים** (כתר, 1995) 
* **רגעי האור** (עמיחי, 1998) 
* **[[אדי מלך המסטולים]]** (עמיחי, 1998) 
* **חברות** (עמיחי, 2003) 
* **[[רועי (ספר)|רועי]]** (עמיחי, 2004) 
* **מאורי עד אדי: קורות ספרי** (עמיחי, תש"ס) (אוטוביוגרפי) 
* **[[עטרות (ספר)|עטרות]]** (עמיחי, 2006) – ספר המתאר את קורות היישוב היהודי עטרות, יישוב יהודי שננטש במהלך מלחמת העצמאות. 
* **שתי אמהות - רומן** (עמיחי, 2006) 
* **קיץ כתום** (עמיחי, 2008) – על תוכנית ההתנתקות ופינוי גוש קטיף 

## ראו גם
* ערכים על ספרי אסתר שטרייט-וורצל
* שמואל יריב

## קישורים חיצוניים

* 
* 
* 
* אסתר שטרייט-וורצל באתר WorldCat Identities
* 
* 
* 
* רוני תורן,  (ראיון), הטלוויזיה החינוכית הישראלית, שנות ה-70 (התוכנית באתר החינוכית)
* 
* צור ארליך, עטרות ליושנה: עם אסתר שטרייט-וורצל וראשוני עטרות, כתבה שפורסמה במקור ראשון, 2006
* סיפורה הראשון של אסתר שטרייט-וורצל בת ה-12 באתר הספרייה הלאומית
* 
* 

;**עם מותה**
* 
* 
* 
* 
* 
* 
* 
* יובל אלבשן, הסופרת הכל-ישראלית הראשונה: פרידה מאסתר שטרייט וורצל, נענע 10, 9 בדצמבר 2013
* 

## הערות שוליים

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות גימנסיה אחד העם (פתח תקווה)
קטגוריה:בוגרי גימנסיה אחד העם (פתח תקווה)
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:נשים הקבורות בבית הקברות סגולה
קטגוריה:זוכות פרס זאב
קטגוריה:זוכי פרס זאב
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:כפר גנים: אישים
קטגוריה:יקירות פתח תקווה
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2013
קטגוריה:ישראלים שנפטרו ב-2013